
Prome Minister Evelyn Wever-Croes: 


TA BAY CUMINSA CU E PILAR 
ECONOMICO NOBO DI PRODUCCION Y 
CULTIVO DI CANABIS PA UZO MEDICINAL 








Dialuna mainta durante e conferencia di prensa di Gobierno di 
Aruba, Prome Minister Evelyn Wever-Croes hunto cu Minister 
Dangui Oduber, den nomber di Gobierno di Aruba a anuncia 
cu Gobierno ta bay cuminsa cu e pilar economico nobo di 
produccion y cultivo di canabis pa uzo medicinal. 


Gobierno lo bay otorga licencia pa produccion y cultivo di 
cannabis medicinal bou condicionnan hopi estricto pa esnan 
cu por cumpli cu e condicionnan. Ta trata aki di produccion 
y cultivo na luganan cu ta wordo asigna pa Gobierno, cu 
exigencianan di siguridad hopi estricto y halto. Produccion y 
cultivo ta destina solamente pa exportacion y pa uzo medicinal. 
E proceso di legislacion ya a cuminsa y desde e momento 





aki Gobierno ta invita esnan interesa pa expresa nan interes, 
(Expression of Interest) 


Prome Minister enfaticamente a expresa cu Gobierno no ta 
legalisa plantacion di cannabis unda cu ta y pa tur hende. 
Solamente esnan cu por cumpli cu condicionnan hopi estricto 
por bin na remarke pa haya un licencia y solamente por planta 
den e areanan designa pa Gobierno cu lo tin exigencianan di 
siguridad hopi halto. 


E desaroyo aki por bira un pilar economico cu ta trece desaroyo 
y por trece entrada den caha di Gobierno, si nos haci'e bon 
bou tur condicionnan mara na esaki. Pa e afia aki e calculacion 
ta cu lo tin entrada di 15 miyon florin na licencia. Pa e añanan 
siguiente, siendo cauteloso, e entrada por yega te na 50 miyon 
florin. Di e manera aki, poco poco lo cuminsa reemplasa e 
crisis tax. 


Esaki ta un desaroyo nobo cu ta genera entrada pa caha 
di Gobierno y lo crea cupo di empleo. Gobierno lo cuminsa 
registra esakinan a traves di e desk cu Minister di Labor lo 
habri na DPL pa asina percura cu esnan cu ta interesa pa traha 
den e area aki, por haya trabou. 


“Laga mi bolbe enfatisa: Esaki ta un di e acuerdonan di 
gobernacion entre partidonan MEP, POR y RED y esaki ta bira 
un tipo di industria, pues no un caminda cu hende por bay sinta 
huma cannabis, esey ta keda castigable. Esnan cu ta traha na 
e industrianan aki lo mester atene nan mes na exigencianan 
estricto di siguridad. E ta un forma safe, e lo no ta pa dafia 
bida di hende. Al contrario, e lo trece desaroyo y progreso pa 
nos pais. Ta p'esey nos a tuma nos tempo pa prepara esaki 
miho posibel, pa por garantisa cu e ta un industria y desaroyo 
serio y sigur cu solamente lo trece cosnan positivo pa Aruba”, 
Prome Minister Evelyn Wever-Croes. 

Premier Evelyn Wever-Croes: 


PROME MINISTER A DUNA UN BUNITA 
DISCURSO NA E PRESENTACION DI 
EVA SCHLOSS 


Premier Evelyn Wever-Croes a asisti na e presentacion di Eva ʻe 
Schloss na unda e tawata tin e honor di duna un discurso. 
Durante su discurso el a gradici Chabad Aruba y tur otro 
envolvi pa a organisa un evento asina importante y bunita. Na 
mes momento el a gradici Sra. Eva Schloss pa tuma tempo y 
inclui Aruba den su itinerario especialmente den luna di Maart 
na unda ta celebra Dia Internacional di Hende Muhe. 





Sra. Eva a tuma e tarea di mantene e memoria di Anne Frank 
bibo recordando asina tur e lucha, sufrimento y dolor cu e 
personanan a pasa durante e Holocaust. 


Premier Wever-Croes a sigui su discurso splicando un poco 
di loke tawata e bida di Anne Frank y e miedo di wordo 
discubri, cu na final a bira un realidad na momento cu nan a 
wordo traiciona y captura. Un storia sumamnete impactante y 
doloroso pa scucha, p'esey Premier Wever-Croes ta gradici 
sra Eva pa a bin y comparti su experiencianan y di su famia 
durante e Holocaust recordando asina e 75 Aniversario di e 
Liberacion di Auschwitz. 





“Nos ta considera Aruba bendiciona. Lamentablemente un par 
di kilometer leeuw di nos na Venezuela tin un cantidad di hende 
sufriendo. Aruba ta un isla chikito y ta minimo loke nos por haci 
aunke cu e gana pa yuda esnan sufriendo ta hopi. Mi ta spera 
cu cada un cu a scoge pa scucha e storia aki a wordo inspira y 
por a siña algo di e experiencianan cruel cu e famia aki a pasa 
durante Holocaust manera a wordo describi pa Anne den su 
diario y pa Sra. Eva cu a guia nos riba tur loke a pasa e tempo 
ey durante su presentacion. 


E les mas importante cu nos a siña di Anne Frank su diario 
ta aplicabel awe den hopi circumstancia manera corahe; 
corahe pa ta bo mes y corahe den cara di dolor y sufrimento, 
determinacion y pa nunca “give up. 





No ban lubida nunca e les aki, no ban lubida nunca kico e 
personanan aki a pasa pa asina nos por biba na paz y liber 
awe, y cu semper e storia di Anne Frank inspira nos pa por 
mehora e mundo aki”, Premier Evelyn Wever-Croes a expresa 
den su bunita discurso. 

MINISTER XIOMARA MADURO 


MINISTER di Finansa, Asuntonan Economico y Cultura 


Minister Xiomara Maduro: 


SRA. EVA SCHLOSS CU UN BUNITA MENSAHE 
DURANTE SU PRESENTACION 
- CADA ACTO DI BONDAD Y AMABILIDAD LO 
HACI E MUNDO AKI MIHO- 


Minister Xiomara Maduro tabata presente na e presentacion 
di sra. Eva Schloss, den Ballroom di Hilton Aruba Caribbean 
Resort & Casino, organisa pa Chabad Aruba. 

Sra. Eva ta un sobreviviente di e Holocausto Nazi durante 
afianan di Segundo Guerra Mundial y tabata amiga di infancia 
di Anne Frank. Despues ela bira ‘stepsister’ di Anne Frank na 
momento cu su mama a bin casa cu tata di Anne Frank. 

E anochi a inicia cu un discurso di nos Prome Minister Evelyn 
Wever-Croes pa despues Rabbi Ahron Blasberg di Chabad 
Aruba introduci su casa Sra. Chaya Blasberg cu tabata esun 
ecarga pa entrevista Sra. Eva Schloss. 











Sra. Eva a conta un storia impresionante cuminsando cu su 
infancia na Austria y con e hunto cu su famia mester a muda 
bay Hulanda pa scapa e persecucion di e Nazinan. Tambe ela 
conta con ela conoce Anna Frank y su famia y con nana 
sconde pa e Nazinan na Hulanda. Ela relata con nan a wordo 
traiciona pa e nurse na unda nan tabata scondi y a wordo gara 
y a wordo hiba pa camponan di concentracion na Auschwitz. 
Tabata hopi conmovedor pa a scucha sra. Eva relata con e 
bida tabata den e campo na Auschwitz y tambe despues con 
nan a wordo libera. 








E tabata un charla hopi emotivo y ta di admira cu apesar di tur 
e mal experiencia cu sra Eva a pasa aden, toch ela scohe pa 
wak e bon den hende. Sra. Eva Schloss ta un bon ehempel pa 
nos, ya cu apesar di locual ela pasa aden como sobreviviente 
di holocaust, e ta sigui kere den e bon cu ta biba den tur hende. 
Su mensahe ta pa recorda nos cu cada acto di bondad y carifio 
ta haci e mundo aki mihor. Sifia di bo pasado, biba e presente 
y anticipa bo futuro. Ta masha importante pa conta nos yiunan 
di locual a sosode durante holocaust y pa corda nan riba e 
mensahe di sra. Eva cu cada acto di bondad y carifio lo haci e 
mundo aki uno mihor. 

E mandatario ta gradici Chabad Aruba y e Comision organisador 
pae invitacion y pa a organisa un evento historico asina pa Aruba 
ma unda cu nos comunidad tabata tin e oportunidad di scucha 
un sobreviviente di holocaust conta su storia impactante. 

MINISTER XIOMARA MADURO DURANTE 
APERTURA DI E SEMINARIO ‘THE 
SYSTEM OF TOURISM STATISTICS’: UN 
‘TOURISM SATELLITE ACCOUNT’ TA HOPI 
IMPORTANTE PA PAIS ARUBA 











Recientemente Minister Xiomara Maduro a hiba palabra 
durante e apertura di e seminario ‘The System of Tourism 
Statistics’ organisa pa Oficina di Estadistica di Aruba (CBS). 
Durante e seminario tur departamento y instancia cu ta colecta 
informacion di turismo na Aruba tabata presente pa asina por a 
mira e resultado di e trabou cu a wordo haci pa CBS asisti pa 
United Nations World Tourism Organization UNWTO pa yega 
na un Tourism Satellite Account TSA pa Aruba. E mandatario a 
enfatisa riba e importancia di informacion al dia di turismo pa 
asina por tin un mihor bista riba e impacto directo cu turismo 
tin riba economia di Pais Aruba. 


Tourism Satellite Account (TSA) 

E ehecutivonan di UNWTO a traha conhuntamente cu e 
expertonan di CBS pa implementa un Tourism Satellite Account 
(TSA) pa Pais Aruba. E informacion compila den Tourism 
Satellite Account (TSA) ta di gran importancia pa nos ya cu 
e ta contene informacion detaya pa e industria di turismo. E 
proyecto di TSA pa Aruba ta cuadra cu e vision di Gobierno di 
Aruba pa promove un maneho basa riba desaroyo sostenibel 
pa garantisa e bienestar socio economico di e poblacion di 
Pais Aruba teniendo na cuenta e proteccion y preservacion di 
nos medio ambiente. E vision aki por wordo realisa solamente 





si e departamentonan gubernamental, NGO, organisacionnan 
academico, cada un ciudadano y tambe cada un bishitante cu 
mester contribui na e compilacion di informacion traha hunto 
na desaroyo di Pais Aruba. 


Presentacion di resultado di TSA 

Durante e seminario sra. Vanessa Satur, Manager Technical 
Cooperation and Silk Road of the United Nations World 
Tourism Organization (UNWTO) a presenta e resultadonan 
di e TSA y otro informacionnan relevante pa e industria di 
turismo. E informacion cu TSA ta brinda tambe por wordo usa 
pa haci pronostico economico via e modelo macro economico 
MARUBA desaroya pa Departamento Economico di Aruba. 


Gradicimento 

Minister Maduro ta gradici UNWTO pa nan sosten continuo 
na CBS y Gobierno di Aruba pa implementa e TSA pa asina 
promove mihor data, mihor decision, mihor bida y un mihor 
Aruba. 

E TSA lo keda publica oficialmente na luna di juni 2020. Alabes 
Minister Maduro a gradici e ehecutivonan di CBS pa organisa 
e seminario aki. 


ne Y 


‘THE SYSTEM OF TOURISM STATISTICS” 

FESTIVAL UN CANTO PA ARUBA, SU HIMNO Y SU BANDERA INFANTIL - HUBENIL 2020 


SECUENCIA OFICIAL — Plaza Libertador Betico Croes 






























































DI 0 00 
AGRUPACION | NOMBER Y FAM TITULO RITMO | COMPOSITOR AREGLISTA CATEGORIA 
1 Grupo 8888) | 1 Nathan Perez Celebracion Tumba | Stephanie Gravenhorst Michael Odor 13-17 aña 
2. Jaydiene Croes Den mi sanger Wals Jaderick Croes Jaderick Croes 13-17 aña 
2 Sabor Grioyo 3. Jaymerson Kelly Un Arubiano Chiko | Danza Jason Kelly Tico Kelly 46 aña 
| 4. Gismary Linarez | Mi bandera ta mi halanan | Wals | Lurena Schwengle Raul Piar 13-17 aña 
3. Comcomber Soba _| 5. Kasey de Cuba Tesoro nan sin igual Wals Ronwayne Kock Denny Loefstop 48 aña 
6. Lysanne Ras Dune un man Danza Ideliën German | Christopher Loefstop. 4: aña 
T. lan Tromp Contento mita Danza Ronwayne Kock Denny Loefstop 45 aña. 
8. Sendy Loefstop Curason di Aruba Tumba Gino Pannefiek Decry Lo 13-17 aña 
È 
9. Zhaisky Kock Brasa Aruba Wals Frenk Kock Denny Loeîstop 13-17809 
+ Melodia 10. Gianimaris Croes Libertad, Nos Libertad | - Wals - | - John-Freddy Montoya Rubin Ponson 1317 aña 
5, Alma Folklorico | 11. Akyrah Margarita Ban sali keiro y celebra | Tumba Danilo Vrolijk Jersey Isenia 46 aña 
12. Jorzinho Schlipken Croes Danki na nan Wals Robert Maduro Rober Maduro - Markkeys Maduro | 13-17 aña 
8,495 13. Qu-Lainey Jansen Ban Baila cu Ada Pola | Sie) Eco -Gadad |. 68፡6 Shub Lanoy 45 aña 
“Shut” 
7. Grupo Rejoice TA, Kiel de Jongh Den cura in festa Danza Zulaika Geerman Zulaika German 48605 
8. Curason pa Aruba 15. Jizienne Martines Esaki ta e pais Wals Danilo Vrolijk Raul Piar 4-6 aña 
16. Jetzenia Martines Slime, ta dinos eta | Danza Danilo Vrolijk Diego Henriquez 13-17 aña 
2. Tipico Urimari 17. Garienne Maria Agudelo. Muchanan ban celebra Danza Elton Trimon Elton Trimon | 4-6 aña 























Comision Promove Cultura ta desea hopi exito na tur e participantenan. 
Categoria 4-6 aña un totaal di 9 participante y 13-17 aña un totaal di 8 participante. Nos ta invita pueblo di Aruba pa bin apoya nos muchanan 
y hobennan dia 6 di Maart 2020 na Plaza Libertador Betico Croes! 
#CPC #HisaNosCultura 


4. 
a) Q 
F DCA pa አሕ” Go pens, 











FESTIVAL UN CANTO PA ARUBA, SU HIMNO Y SU BANDERA INFANTIL — HUBENIL 2020 
SECUENCIA OFICIAL — Plaza Libertador Betico Croes 





DIASABRA 7 DI MAART 2020 FESTIVAL TA START 7:00 PM 






















































































AGRUPACION NOMBER Y FAM | TITULO RITMO COMPOSITOR AREGLISTA | CATEGORIA 
T. Grupo Simari 1 Cristopher Croes Zwaai e Was Jaderick Cross. Jaderick Croes 10-12 aña 
2 Awalos 2. Jon Maynard Wever Gratitud Mazurka Sidney Simoons Robert Jeandor 7B aña 
3. Jayruq Lanoy Pegasaya Polka Candred 'Shuby' Lanoy _Candred ‘Shuby Lanoy 79623 
4. Jian Lanoy Cu cara na Lara Danza Candred 'Shuby Lanoy Candred 'Shuby Lanoy 75 aña 
5. Reanne Ras E Bale di Mahocay Tumba — | Seer Simeone - rata ከመጠ አወ 10-12 aa 
3 Rima Folorico 8. Geovin Angela Nos Deber Wals Danio Vrolijk 10-12 aha 
7. Shaneika Kooman Incomparable Wals Stephanie Gravenhorst 10-12 aña 
8. Michelyenno Raphaola | Biba nos dushi Himno y 156029 | - Wals Danilo Vrolijk 10-12 ana 
9 Stephanie Quant Un isla Felis Wals Tirena Schwengle 10:12 aña 
10. Lizienne Webb Laga nos stima otro, rubano Danza Danio Vrolijk T3 aña 
Melodia 11. Sophi-anne Kelly Mi Ritmo Crioyo Tumba Rubin Ponson 73 aña 
72. Shaylee Croes Esaki Ta Mi Isla Danza Danilo Vrolijk Markkeys Maduro 10.12 aña 
13. Jaion Machado, Aruba pa semper mi cas Wals Judizka Vis Solognier Raul Plar 10-12 aha 
5. Tipico 838950 14, Justin Vermeer Mucha coy bo chapi Danza Armando Vilasmi Jr ‘Amando Vilasmi Jr, 75 aña 
mn 15. Asia Libies Nos Brug Natural Wals Lurena Schwengje Diego Henriquez 10-12 ana 
© Comcomber Sloba 16. Ju Lady Oduber Mi Aruba Chikito Wals ‘Ronwayne Kock ‘Denny Loelstop 7 aña 
17. Izayah Panneflek - | Heros | Danza | - Gino Pammeltek ————|—GinoPamelek | - 75609. 
18 Maria Christina Petrocchi | Mi Wals Ronwayne Kock - Frenk Kock ን 
19. Josienne de Camps Lanta Aruba Danza Ronwayne Kock Denny Loelstop 10-12 ana 
20. Caylee Pietersz ‘Aruba, E so mareos. Wals 4123 Vis-Sologniar Ronwayne Kock 10-12 ana 
21, Jayden German Un Direcolon Wals Candred'Shuby Lanoy. 259 Shuby Lanoy 10-12 aña 
T Sabor Goyo. 22. Jayinah Besselink— — —| Aruba kere demos WalsDanza Lurena Schwengle Diego Henriquez 10-12 aha 
8, Zonido di Antaño 23. Jayxionn Croes ‘Semper lo bo compafami Tumba Danilo Vrolik Mario Kelly Jr 10-12 aha 
8. Grupo Rejoice 24 Melody Franken Aruba Dushi Tera e Ta Danza Zulaika Geerman Zulaika Geerman 10-12 aña 


























‘Comision Promove Cultura ta desea hopi exito na tur e participantenan. Categoria 7-9 aña un totaal di 9 participante y 10-12 aña un totaal di 15 participante, Nos ta 
invita pueblo di Aruba pa bin apoya nos muchanan y hobennan dia 7 di Maart 2020 na Plaza Libertador Betico Croes! #CPC #HisaNosCultura 


ERE è DEA setti 2: 

Minister Plenipotenciario Besari 





“NOS TA MONITOR E DESAROYO DI CORONA 
VIRUS DI CERCA NA HULAND: sl 


Minister Plenipotenciario, sr. Guillfred Besaril a tuma nota di 

e “fake news” cu ta circulando riba e posibel cancelacion di 
Arubadag Festival 2020 pa motibo di e casonan di “Coro-na 
Virus” cu a cuminsa lanta cabez na Hulanda. 


Minister Besaril ta cuminsa na señala cu ArubaHuis a tene bon 
cuenta cu e situacion reinante. Min-ister Besaril ta remarca: 
“Nos a sigura e evento den caso cu mester cancela esaki. Di 
es forma aki nos ta mitiga cualkier perdida financiero y ta duna 
nos mas espacio na hala e celebracion pa un otro fecha si 
esaki bira necesari 





Ademas di e accion aki, Minister Besaril hunto cu e expertonan 
huridico di ArubaHuis lo sinta proximamente cu e autoridadnan 
regional apunta pa atende cu e enfermedad di COVID-19 pa 
e regio di Holland-Zuid. “Nos lo keda monitor e desaroyo di e 
enfermedad na Hulanda, sin perde di bista cu e fecha 29 di 
Maart ta aki 4 siman. Si conforme consehonan mester cancela, 
lo cancela sin pensa 2 biaha! Na un y tur cu aserca nos cu nan 
preocupacion, masha danki pa e convivencia, nos lo mantene 
e comunidad Arubano debidamente informa” Minister Besaril 
a termina. 

DIRECTIE VOLKSGEZONDHEID ARUBA TA 
PRESENTA E CIFRANAN DI PORCENTAHE DI 
MORTALIDAD PA CADA RANGO DI EDAD 


Corona a jega na tur continente cu exception di Antartica y e 
virus no ta affecta tur hende mescos. 


E Departamento di Control y Prevention di Enfermedad Chines 
a caba di condusi un estudio cu ta mustra cu e virus ta affecta 
severamente hendenan di edad halto. Tambe e estudio a 
mustra cu mas o menos 80% di casonan di corona virus ta 
sufri cu kehonan modera pa leve. 


E estudio a collecta datos nan di mas cu 44,000 pashentnan 
cu caso confirma na China te cu February 11. E ta duna un 
di e representacion mas amplio di con COVID-19 ta comporta 
den hende humano. 


E dato nan ta sugeri cu persona cu tin chance di muri di e 
malesa ta subi cu edad. Aki nos ta mustra e cifranan di morto 
pa cada rango di edad segun e estudio: 


Aki bou por mira con corona virus ta compara cu otro 
epidemianan: 





Virus Afalndentifica Caso Morto Porcentahe di Cantidad di 
Morto Pais 
Ebola ** | 1976 33577 13,562 404% 9 
Nipah | 1988 513 398 716% 2 
SARS! 2002 8,096 774 565 8 
ዘላ 2012 2,494 858 344% 2% 
covip-i9**| - 2090 8258 2810 34% 45 














MORTALIDAD DEN RANGO DI EDAD COVID -19 








RANGO DIEDAD 














Fuente: Departamento di Control y Prevention di Enfermedad 
Chines 


E estudio no ta raporta ningun morto den muchanan mas jong 
cu 10 afia, kende ta representa menos cu 1% di pashentnan. 
Pashentnan edad 10 pa 19 tin mesun posibilidad pa muri cu 
pashentnan di edad 20 te cu 39 afia, pero pashentnan den 
edad di 50 aña tin casi tres biaha mas e posibilidad pa fayece 
cu pashentnan cu edad di 40 aña. E riesgo di muri ta subi 
considerablemente entre pashentnan di edad 70 pa 80 aña, 
probablemente esaki tin di haber cu e personanan aki tin ja un 
problema di salud existente. 


Segun e studio, pashentnan cu problema cu curason, lo por 
tin un probabilidad di morto di 10% y esun nan diabetico 7%. 
Mas cu tres-quart di pashent Chines no a sufri di un problema 
di salud pre-existente. E mortonan den e grupo aki ta menos 
cu 1%. 


Fuente: Johns Hopkins, CDC, World Health Organization, New 
England Journal of Medicine, Malaysian Journal of Pathology, 
CGTN 

* Desde November 2019 ** Desde 27 Februari 2020 


Statistica di morto por cambia segun e corona virus ta plama full 
rond mundo. Ta importante pa remarca cu segun informacion 
di autoridatnan scientifico; “Cu si enberdad descubri cu tin 
mas caso cu ta wordo raporta, pasobra simplemente no ta 
detectando asintomatico of casonan di kehonan leve te cu 
modera, unda e pashentnan no ta bay busca cuido medico, lo 
por condusi cu e calculacion di morto relaciona cu corona virus 
lo baha. 


Entotal, COVID-19 te cu ayera 2 di maart 2020 tin 3,084 hende 
cu a fayece vs 45.581 casonan caminda hende a recupera di 
e infection. Entotal tin 84.241 caso registra. E epicentro di e 
virus ta na Wuhan, central di China den e parti mas popula di e 
ciudad y te cu awor a plama pa casi 47 otro pais. Mas o menos 
95% di e casonan ta den China mes. 


E unico manera pa mitiga e COVID-19 ta pa tuma e accionnan 
necesario di prevencion, manera laba man cu habon of usa 
hand sanatizers (>60% alcohol) ta importante. 








Ya 

MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

DEA TA DIGITALISA MATERIAL EDUCATIVO 


y ta lansa un portal cu material special pa e sector di 
enseñansa 


Na 2019 Departamento di Enseñansa Aruba (DEA) a inicia un 
proyecto di digitalisacion di Material Educativo cu ta destina pa 
tur directiva di scol, scol y demas actor den enseñansa. 


Meta di e proyecto ta pa facilita acceso di material educativo 
na e scolnan di Aruba como tambe pa stimula uzo di medio 
digital den scol. Pa por logra esaki a amplia e website ea.aw 
cu un portal nobo special pa material educativo. 

E portal ta contene pa un gran parti edicionnan di Seccion 
Desaroyo di Curiculo pero tambe material di referencia 
desaroya pa Proyecto Idioma den Enseñansa. 


Ta trata di e.o. buki di alumno y manual pa docente di e diferente 
metodonan cu a desaroya pa tur tipo di scol como tambe tur e 
materialnan di sosten cu ta pertenece na e metodonan, manera 
buki di lesa, poster, wega, flipcards, material audiovisual (video 
y cantica), etc. 


Acceso na e portal ta exclusivamente pa e sector di enseñansa, 
caminda cada scol y directiva a haya nan propio cuenta di 
usuario pa por log in. 


Seccion Desaroyo di Curiculo 

Seccion Desaroyo di Curiculo (DEA) ta encarga cu desaroyo 
y revision di programa di enseñansa y material educativo pa 
enseñansa na Aruba. A lanta e seccion na aña 1986 cu e meta 
pa percura pa material cu ta tene cuenta cu e mucha cu ta biba 
na Aruba. Cu tempo e seccion a crece y (t)a percura tambe pa 
e metanan nucleo pa enseñansa primario y pa e terminonan 
final pa enseñansa avansa y profesional den luz di innovacion 
den enseñansa. 

E seccion a desaroya programa y material educativo pa 
enseñansa basico (Scol Arubano Multilingual), Enseñansa 
Profesional Intermedio (EPB) y enseñansa secundario general 
(mavo, havo y vwo). 


Proyecto Idioma den Enseñansa 

Proyecto Idioma den Enseñansa (DEA) ta traha riba 
standarisacion (fihamento di regla) y cultivacion di Papiamento 
pa sostene introduccion di Papiamento den enseñansa. Den e 
cuadro aki (t)a publica material di referencia pa ortografia (buki 

















y spelling checker) y gramatica. 


Proyecto Idioma den Enseñansa tambe (t)a guia hopi proyecto 
di redaccion, produccion y publicacion di buki di lesa (ficcion y 
no-ficcion) na Papiamento. Gran parti di e publicacionnan aki 
tambe ta wordo haci accecibel a traves di e portal. 

Intencion ta pa tur publicacion di awor en adelante ta digitalisa 
y accesibel riba e website, cu lo ta uno dinamico cu espacio pa 
mehoracion continuo. 


Departamento di Enseñansa Aruba a desaroya e portal pa 
material educativo den cooperacion estrecho cu sr. Dwayne 
Heronimo di e compania Orbitalnets. 

Cu lansamento oficial di e portal ea.aw/materialeducativo ta 
spera di por duna sosten na e usuarionan, esta tur directiva 
di scol, scol y demas actor den enseñansa den nan trabou pa 
progreso di enseñansa na Aruba. 


Pa mas informacion por acudi na nos website: www.ea.aw/ 
materialeducativo. Tambe por sigui e desaroyonan relaciona cu 
Enseñansa na Aruba a traves di Facebook, Twitter y Instagram 
@educationaruba. 

ister Dangui Oduber: 


E PROYECTO DI KAPEL DI ALTO VISTA A 
KEDA FINALISA 


Minister di Turismo Sr. Dangui Oduber ta contento di por 
anuncia cu e borchinan di caminda di cruz di kapel di Alto Vista 
a keda finalisa cu un disefio nobo. E proyecto aki a wordo 
financia cu fondonan di ministerio di turismo. E proyecto di 
kapel di Alto Vista a wordo haci cu consciencia y bou guia di 
parokia di Noord y hunto cu esnan cu ta atende cu e kapel. 































“E caminda di Cruz di kapel di Alto Vista ta un parti di nos 
cultura hopi sagrado y alaves ta wordo hopi bishita hopi pa 
nos bishitantenan. E ta un caminda unda hopi hende ta bin 
haci oracion, meditacion y hopi devotonan catolico ta haci uzo 
di dje. Pesei como Minister di Turismo a tuma e decision pa 
renoba e area di e kapel di Alto Vista y asina eleva e producto 
turistico pa duna nos turistanan e mihor experencia posibel” e 
mandatario ta expresa. 


Den e potretnan por mira claramente e diferencia di con e 
tabata prome cu e renobacion y con e ta awor cu e la keda cla. 
E kapel di Alto Vista ta un sitio hopi bishita y ta sagrado, semper 
por conta cu sosten di Ministerio di Turismo pa mantene esaki 
na un nivel agradabel. 


Un contribucion chikito pa tur locual e kapel ta significa pa nos 
tur na Aruba. 

Minister Dangui Oduber: 
MIEMBRONAN DI AHATA A HAYA UN 


PRESENTACION AMPLIO RIBA CORONAVIRUS 


Dialuna atardi Minister di Salubridad Publico Sr. Dangui = 
Oduber tabata presente na La Cabana Resort caminda a 
reuni cu AHATA. Esaki a bay den cuadro di concientisacion, 
transparencia y pa brinda e informacion na sector turistico. Aki 
e team di profesional di Departamento di Salud cu ta conseha 
Ministerio di Salubridad Publico con pa atende cu coronavirus 
a duna un presentacion na e miembronan di AHATA den un 
esfera hopi ameno. 








Durante e intercambio ameno aki e representantenan di 
Departamento di Salud Publico a duna un presentacion di 
kiko e virus ta, kiko ta e consequencianan di e virus y con 
por preveni di wordo contagia cu e virus. A pone hopi enfoce 
riba e parti preventivo, tambe a pone hopi atencion riba e 
perspectiva y con serio e virus ta. E manera mas efectivo pa 
preveni coronavirus ta door di laba man frequentemente cu 
habon of haci uzo di un hand sanitizer. 





Ora a haci un comparacion di coronavirus cu otro malesanan 
respiratorio cu tabata tin den pasado, manera measel, sars, 
influenza H1N1 y mears. Den tur e malesa contagiosonan aki 
esun cu tin e cifra di mortalidad mas abou ta coronavirus. Otro 
cos di remarca ta cu e coronavirus ta muri entre 2 y 5 dia den 
temperaturanan riba di 25 graden celsuis cual ta e caso den e 
clima tropical na Aruba, Na otro paisnan na munda caminda e 
temperatura ta mas frieuw e virus por keda bibo pa 2 siman of 
mas. Na momento di tende e hechonan aki den e presentacion 
esaki sigur a trece un sentido di alivio na e miembronan di 
AHATA. 





A demostra tambe riba e cifranan di mortalidad den diferente 
categoria, aki a keda demostra cu cifra cu 14 porciento di 
personanan riba edad di 80 aña cu haya e coronavirus ta 
resulta fatal. Di otro banda personanan entre e edad di 1 aña 
te cu 50 aña e porcentahe ta practicamente cero. Actualmente 
tin alrededor di 86 mil persona afecta rond mundo di cual 3 mil 
a fayese y 36 mil a recupera di e virus. Si pone e cifranan aki 
den un averahe y perspectiva por conclui cu coronavirus su 
cifra di mortalidad ta alrededor di 2.5 porciento. 


E preocupacionnan cu Hotel tabata tin ta cu si e testnan pa cu 
coronavirus por wordo haci aki na Aruba mes a mustranan cu 
esaki por wordo haci na Laboratorio di HOH mes y den menos 
cu 24 ora esaki ta bira conoci. Otro preocupacion tabata e 
screening nan na aeropuerto ynawaf, aki Departamento di Salud 
Publico a informa e miembronan di AHATA di e proceduranan 
cu tin pa por cumpli cu e protocolnan internacional cu tin. Nan a 
puntra tambe kiko ta e medidanan di prevencion y precaucion 
cu nan mester tuma. Gobierno di su banda lo comparti tur 
e informacionnan pa asina nan informa tur nan trahadornan 
kiko a wordo presenta pa DVG. Esaki tabata e palabracion cu 
wordo haci, tambe nan lo keda den contacto estrecho cu ATA 
pa asina ATA por trecenan preocupacion dilanti den e crisis 
team. 

MINISTER CHRIS ROMERO 


MINISTER di Transporte, Comunicacion y Sector Primario ሇገ 


Minister Chris Romero a anuncia: 


VEHICULO PA SERVICIO DI TAXI CU 
CAPACIDAD DI TE CU 9 ASIENTO TA HAYA 
DISPENSACION DI PAGO DI IMPUESTO DI 

IMPORTACION 


Recientemente un grupo di taxista a expresa nan malcontento 
pa cu un decision di Douane relaciona cu importacion di vehiculo 
destina pa servicio di Taxi. Ta asina cu segun interpretacion di 
Douane pa loke ta e ley di ‘Personenvervoer’, nan tabata di 
opinion cu por tin un ‘personenauto’ cu un capacidad di te cu 
6 asiento, incluyendo e chauffeur. Y pa cual motibo autonan 
te cu e capacidad aki so por a ricibi dispensacion di pago di 
impuesto di importacion. 








Den opinion di un grupo di taxista e decision tuma pa Douane 
tabata uno cu ta bay contra e beneficio di nan trabou, y pa cu 
esaki nan ta pidiendo intervencion di e Titular di e Cartera di 
Transporte, esta Minister Chris Romero. 

Minister Romero di su banda a tuma tur ponencia, tanto di 
Douane y taxistanan, na consideracion y asina a sondea tur 
posibilidad pa yega na un solucion satisfactorio pa tur partido 
envolvi. 





do 


A 
¡0 DI ARV Despues di un analisis profundo y sintando na mesa cudiferente 


partido directamente involucra, Minister Romero a logra yega 
na palabracionnan concreto cu ta percura pa Douane sigui 
duna dispensacion di pago di impuesto di importacion, riba 
vehiculonan pa transporte di persona, te cu un capacidad 
di 9 asiento (incluyendo e chauffeur). Mester remarca cu 
cantidad di pasahero ta keda 5 pa awor, dunando espacio pa 
pasaheronan menor di 2 afia. E decision aki a keda ratifica 
tambe unanimamente den Conseho di Minister. 


| GOBIERN 


Di e manera aki Minister Romero ta cumpli cu e necesidadnan 
di nos taxistanan, kendenan ta un grupo importante cu ta aporta 
grandemente na nos turismo, cual ta nos pilar economico 
principal na Aruba. 

GOBIERNO DI ARUBA 


GABINETE WEVER-CROES 


22 - 29 DI FEBRUARI 2020 





TRASPASO DI REFINERIA Y 
TERMINAL PA ARUBA 


28 DI FEBRUARI 2020 





* Siman pasa Aruba a celebra Carnaval 66 grandemente. Premier 
a felicita Aruba pa Carnaval 66 cu tabata tremendo y luhoso. 
Premier a gradici tur lider di grupo, participante, musico y publico 
carnavalista pa engrandece Aruba su Carnaval. Awor despues di 
un bunita celebracion di carnaval, ban uni cu e mesun pasion, 
dedicacion y creatividad pa sigui hiba nos pais padilanti. 


+ Premier a reuni cu Consul General di Colombia na Aruba, sra. 
Francia Rodriguez. A intercambia di ideanan pa mas cooperacion 
entre Aruba y Colombia. 


*Dia 27 difebruari ultimo na Plaza Juan Pablo Duarte, a conmemora 
den un ceremonia protocolar e di 176 aña di Independencia di 
Republica Dominicana. Mandatarionan di nos pais a reuni hunto 
cu Consulado Domincano y invitadonan pa recorda e fecha 
importante aki. Premier a hiba palabra y felicita tur esnan cu ta 
radica aki y ta comparti y aporta cu nos pais Aruba. 


* Aña 2020 ta aña di Innovacion y Enseñansa. Premier Wever- 
Croes a ricibi bishita na Bestuurskantoor di klas 2 di Colegio San 
Antonio cu ta hayando les di Staatsinrichting y Overheid. Hunto cu 
Minister Maduro, Minister Lampe, Minister Bikker y Minister Lopez- 
Tromp a contesta tur e preguntanan di e alumnonan y a duna hopi 
informacion. Ta hopi importante pa inverti den nos hobennan. 


+ Un di e scolnan piloto multi lengual di Aruba cu resultadonan 
hopi impresionante y impactante. Premier por a mira con lesnan 
ta wordo duna den e proyecto piloto y e pasion di e cuerpo di 
docente. No solamente e alumnonan ta domina e materianan 
miho, nan ta expresa nan mes tambe cu mas siguridad y nan nivel 
di Hulandes tambe ta bon. Esaki sigur ta un desaroyo positivo 


+ Diabierna ultimo Premier, hunto cu sra. Eva Schloss, ruman di 
Anne Frank, e haci un ofrenda floral na e estatua di Anne Frank. 
Anne Frank ta un simbolo di e di dos guera mundial cu a bira 


conoci despues di su morto cu e publicacion di e Diario di Anne 
Frank. E ta un di e bukinan mas conoci mundialmente den cual e 
ta describi su bida y di su famia den nan luga di sconde durante 
añanan 1942 pa 1944 durante e ocupacion aleman di Hulanda den 
di dos guera mundial. Eva Schloss ta na Aruba pa un seminario 
diadomingo awor. 


+ Premier diaranson ultimo a desea henter nos comumidad un bon 
comienso di e temporada di cuaresma. 


+ Durante siman un klas di Colegio San Antonio a bishita 
Bestuurskantoor unda cu nan a haya e oportunidad pa conoce 
diferente Minister. E hobennan a bishita oficina di Minister Lopez- 
Tromp kende a combersa cu nan conhuntamente cu Prome 
Minister. Nan a haci diferente pregunta y tabata interesa den e 
trabou como Minister, pues nan a ricibi un tour di e oficina y a mira 
documentonan. Di e forma aki nan a haya un bista di con e trabou 
ta wordo realisa y trabounan cu ta bezig cu ne. Sigur un bishita 
hopi agradabel! 


* Dia 27 di february a celebra dia di independencia di Republica 
Dominicana, Na e ocasion Minister Lopez-Tromp a comparti un 
mainta agradabel riba Plaza Juan Pablo Duarte pa celebracion di 
e fecha. Pabien ainda na henter comunidad Dominicana na Aruba! 


* Prome ርህ e siman a conclui, Minister Lopez-Tromp tabatin un 
reunion cu representante di Secrets Baby Beach Resort Aruba y a 
ricibi update di e desaroyonan di e proyecto. 


* Despues cu casi 1 luna cu Departamento di DIP a keda cera 
pa Construccion/ Renobacion, Introduccion di Sistema Digitalisa 
y Autonomo y tambe Curso pa prepara empleadonan pa e fase 
nobo, por anuncia, cu entrante dialuna 2 di maart, DIP lo reanuda 
servicio pa publico. Tin algun trabounan cu falta pa keda cla ainda, 
pero esaki lo no stroba e servicio pa publico. 

Continuacion Resumen di Siman 


+ Diamars 25 di februari Minister di Husticia mr. Andin Bikker a reuni 
cu Parlamento pa duna un splicacion tecnico riba e ley di iniciativa 
di ex-miembro di Tweede Kamer sr. Van Laar pa introduci cierto 
cambio den articulonan 14 y 38 di e Statuut di Reino. E ley a wordo 
trata na juni 2016 den Tweede Kamer. Mr. Andin Bikker a forma parti 
di un delegacion di Parlamento di Aruba e tempo ey y a presenta 
un amienda: https://www.eerstekamer.nl/behandeling/20160608/ 
gewijzigd_amendement_van_de/document3/f=/vk4tftgnf4xx.pdf y 
un mocion. E mocion a keda aproba pa pidi conseho di Raad van 
State pa cu e amienda presenta pa Bikker c.s. den cual ta boga pa 
Parlamentarionan di Aruba, Corsou y Sint Maarten haya derecho 
pa por entrega concept-Rijkswetten. Raad van State a conseha 
cu como alternativa lo por duna cada Parlamento como organo un 
derecho asina. https://www.eerstekamer.nl/behandeling/20161111/ 
voorlichting_van_de_afdeling/document3/f=/vk9600529zzx. pdf. 


+ Diahuebs den conferencia di prensa di Gobierno, Minister Bikker 
a trece dilanti cu Academia di Ley ta bay bira un realidad cu 
introduccion di un Aruba Desk di Caribbean Centre for Legislation. 
Durante su bishita siman pasa diahuebs na Corsou pa apertura 
di Caribbean Centre for Legislation, Bikker a propone pa haci 
apertura di un Aruba Desk y asina extende e Caribbean Centre 
for Legislation pa por ofrece cursonan na Aruba. E idea ta pa por 
inicia e aña aki cu training di como 15 Certified Legislative lawyer, 
pues juristanan certifica den e tecnica di traha conceptonan di ley. 
Minister Bikker a splica cu leynan por wordo mira como e software 
di un pais, y pues ta esencial pa Gobierno y Parlamento. P'esey ta 
sumamente importante pa por train mas persona cu expertisio riba 
e tereno di traha conceptonan di ley. 


+ Tambe Minister Bikker a trece dilanti cu den luna di maart ta 
spera cu lo por bay trata conhuntamente cu Parlamento diferente 
concepto di ley, cu lo trece cambionan cu ta pendiente pa basta 
tempo. Ta e intencion pa bay trata entre otro e ‘Boek 2' di e Codigo 
Civil cu ta e Codigo Corporativo, riba cual durante varios aña 
comision di expertonan a traha. Tambe tin intencion pa bay trata 
conhuntamente cu Parlamento e Codigo di Procedemento Penal 
(Wetboek van Strafvordering) nobo cu ta un ley cu desde 1997 no a 
conoce un update. E cambionan aki ta bay yuda tur Ordedienst cu 
ta atende cu e Wetboek van Strafvordering pa nan tin instrumento 
huridico nobo pa por combati criminalidad. 


+ E siman aki ta di bishita na Aruba representantenan di 
Leerorkest Curacao, Leerorkest Bonaire y Leerorkest Nederland 
y conhuntamente cu Leerorkest Aruba lo tin varios actividad, 
entre otro na Cas di Cultura. Na April di 2019 Minister Bikker a 
propone un "Letter of Intent” cual a wordo firma hunto cu Minister 
di Husticia di Hulanda, Prof. dr. Ferdinand Grapperhaus, y colega 
Minister di Enseñansa, sr. Rudy Lampe, pa bay insitui Leerorkest 
Aruba. E instituto di Leerorkest ta duna studiantenan e oportunidad 
pa durante of despues di scol haya educacion gratuito di musica, 
pa cual meta 144 instrumento a yega como donacion for di 
Hulanda. Diaberna atardi minister Bikker a pasa bishita e grupo di 
delegadonan di como 40 persona cu ta di bishita na nos isla. 


+ Diaberna Minister Bikker hunto cu representantenan di KPA y 
di Censo a haya presentacion di un sistema pa haci reservacion 
online pa examen di rijbewijs, cual sistema ya caba ta funciona 
na diferente pais den Reino. Ta e intencion pa e sistema por bay 
funciona a corto plaso y asina pronto lo por haci reservacion online 
pa pasa examen di rijbewijs. 


+ Minister di Enseñansa Armando Lampe a facilita un biaha mas 
e continuacion di e training di docentenan pa nan bira certified 
Montessori teachers, cu specialistanan di Hulanda. Minister Lampe 
a tene un anochi informativo cu mayoman na Colegio Hilario 
Angela pa splica nan di e plan pa haci e scol aki e prome scol 


publico Montessori. 


+ Tambe a organisa e prome encuentro di stichtingen Leerorkest 
di Reino, cu participacion di Hulanda, Corsou, Boneiro y Aruba. Ta 
trata di un workshop pa prepara esnan responsabel pa e idea di 
Leerorkest unda Aruba ta hunga un rol clave pa musica bira loke 
ta uni nos den Reino y e meta ta pa ningun mucha keda sin realisa 
su talento musical. 


+ A realisa e traspaso oficial di JFK Education Centre di AIB bank 
pa Minister di Ensefiansa y pronto tur departamento di enseñansa 
lo muda pa e luga historico aki. 


+ Recientemente Minister Chris Romero a tene un reunion cu 
tur Director di departamentonan cu ta resorta bou di Ministerio 
di Transporte, Comunicacion y Sector Primario, pa asina haya 
updates di loke ta e maneho cu a delinea pa tur e departamentonan 
aki. 


+ Den un Conseho di Minister y bou iniciativa di Minister Chris 
Romero, a dicidi unanimamente cu lo retrasa e vigencia di e ley di 
medio ambiente. E desicion aki a wordo tuma cu e finalidad di sinta 
cu e stakeholders principal cu lo keda afecta di un of otro manera 
cu dicho ley, pa asina yega na un consensus cu lo ta na beneficio 
di nan mes y como tamne di nos flora y fauna. 


+ Minister Romero, encarga cu Sector Primario, ta bastante activo 
den nos agricultornan y criadornan local. E Titular di e Cartera 
di Sector Primario ta realisando diferente bishita na cunucunan 
local pa asina mira di cerca e trabounan realisa pa nos hendenan 
di Sector Primario, pero tambe pa scucha nan sugerencianan 
personalmente. 


+ Diamars Gobierno a haya bishita di e alumnonan di klas 
2 di Colegio San Antonio MAVO. Esaki ta relaciona cu e les di 
‘Staatsinrichting’ y den cuadro di esaki e hobennan a haci un 
bishita na Gobierno pa conoce e trabao y responsabilidad di e 
mandatarionan. Minister Xiomara Maduro tabata tin e oportunidad 
pa comparti cu e studiantenan informacion riba e trabou cu su 
persona como mandatario encarga cu Finansa, Asunto Economico 
y Cultura ta haciendo den Gobierno di Aruba. E studiantenan a haci 
varios pregunta pa cual e mandatario a duna contesta y splicacion 
riba esakinan. Tabata un momento hopi ameno y sigur educativo 
pa e studiantenan di klas 2 Colegio San Antonio Mavo. 


+ Diaranson anochi Minister di Cultura a presencia lansamento di 
e buki ‘Mama di nos Cultura Bernadina Growell-Kock' durante cual 
e mandatario a hiba un discurso. E dignatario a felicita Fundacion 
Bernadina Growell y famia Growell cu e publicacion aki cu ta un 
aporte grandi na documentacion di historia di nos baluartenan di 
cultura. Minister Xiomara Maduro a ricibi un ehemplar di e buki cu 
ta conta historia di bida di Bernadina Growell (q.e.p.d.) y canticanan 
cu el a scirbi. E mandatario a gradici Fundacion Bernadina Growell 
pa e bunita buki y a felicita e Fundacion cu e logro aki. 


+ Diahuebs Minister Xiomara Maduro a celebra hunto cu e colonia 
Dominicano na Aruba e di 176 aniversario di e Independencia di 
Republica Dominicana na Plaza Juan Pablo Duarte. Durante un 
ceremonia protocolar Prome Minister sra. Eveline Wever-Croes a 
haci e apertura di e celebracion di e fecha importante aki cu un 
bunita discurso den presencia di Gobernador di Aruba, Presidente 
di Parlamento, miembronan di Parlamento y coleganan Minister. 
Un bunita mainta den cual a conmemora e lasonan di hermandad 
cu tin entre Aruba y Republica Dominicana. E mandatario a felicita 
e comunidad dominicano y a gradici nan pa stima y yuda den 
progreso di Pais Aruba. 

Continuacion Resumen di Siman 


+ Diahuebs Minister Maduro a reuni cu sra. Vannesa Satur di United 
Nations World Tourism Organization (UNWTO) y ehecutivonanan 
di Oficina di Estadistica (CBS) riba e trabounan cu a wordo haci pa 
asina Aruba por conta cu un ‘Tourism Satellite Account’ (TSA). E 
TSA ta brinda nos informacion di e impacto directo cu turismo tin 
riba e economia di nos Pais, cual ta yega na 20% di nos GDP. E 
informacion compila den e TSA ta importante, ya cu e TSA banda 
di ta duna bista riba e tamaño y impacto directo di turismo riba 
nos economia, ta brinda informacion detaya di e consumo di nos 
bishitantenan, e oferta y e importacion necesario pa cumpli cu e 
demanda aki. Minister Maduro ta gradici sra. Satur y su coleganan di 
UNWTO y tambe tur e ehecutivonan di CBS pa e trabou importante 
aki pa Aruba. E TSA lo keda oficialmente publica na juni 2020. 


+ Diahuebs atardi Minister Maduro a reuni cu sra. Clair Brown kende 
ta fundadora di e fundacion ‘Everything is Possible,' cu ta dirigi 
riba intercambio riba e tereno di arte y deportivo entre hobennan 
menos afortuna di Gran Bretaña y varios Pais na mundo, incluso 
Aruba. Sra. Clair tin 16 aña bishitando Aruba y di e manera aki a 
dicidi di lanta e fundacion ‘Tur cos ta posibel’ cu e mesun meta, 
pa hobennan menos afortuna di Aruba tambe haya oportunidad 
di intercambia cu hobennan di Gran Bretaña y resto di mundo. E 
programa ta wordo haci posibel cu fondonan Europeo destina pa 
hobennan por tin intercambio, por traha trabou voluntario y tambe 
di vocacion. Na Aruba sra. Brown ta traha hunto cu sr. Freddy 
Tromp pa intercambio riba tereno di arte y sr. Franklin Priest pa 
intercambio deportivo. Ya caba riba e tereno deportivo tabata tin 
un intercambio na unda un coach a bin Aruba pa duna clinica pa 
e hobennan di Brazil Junior y FC San Nicolaas. Na april proximo 
lo tin intercambio riba tereno di arte na unda un grupo di hoben lo 
biaha pa Gran Bretaña pa por comparti cu hobennan di Cyprus y 
Gran Bretaña. Minister Maduro ta gradici sra. Brown pa e bunita 
proyecto aki ta gradici sr. Tromp y sr. Priest pa pone nan tempo 
disponibel pa e proyecto aki por ta exitoso y di hopi beneficio pa 
nos hobennan di Aruba. 


+ Diahuebs Minister Maduro a presencia e inauguracion di ‘Trankilo' 
pool exclusivo pa adulto na Hyatt Regency Aruba Resort, Spa & 
Casino. Esaki ta un inversion grandi di Hyatt Aruba pa asina ofrece 
un producto di calidad halto y exclusivo na nos bishitantenan. 
Minister Maduro a gradici e GM y e staff presente pa e bunita 
inversion aki y e confiansa cu Hyatt ta demostra den Aruba su 
economia. 


+ Diabierna mainta Minister Maduro a haci apertura di e seminario 
‘The System of Tourism Statistics’ organisa pa Oficina di Estadistica 
CBS. Durante e seminario tur departamento y instancia cu ta 
colecta informacion di turismo na Aruba tabata presente pa asina 
por a mira e resultado di e trabou cu a wordo haci pa CBS asisti pa 
United Nations World Tourism Organization UNWTO pa yega na un 
Tourism Satellite Account TSA pa Aruba. E TSAta brinda informacion 
detaya di e impacto directo cu turismo tin riba e economia di Aruba 
y tambe ta brinda informacion importante cu por wordo uza pa haci 
pronostico economico via e modelo macro economico MARUBA 
desaroya pa Departamento Economico di Aruba. Minister Maduro 
ta gradici UNWTO pa nan sosten continuo na CBS y Gobierno di 
Aruba pa implementa e TSA pa asina promove miho data, miho 
decision, miho bida y un miho Aruba. 


+ Pa promer biaha den historia gobierno y AZV a laga haci un 
investigacion profundo riba e gastonan di AZV y tambe duna 
proyeccionan pa futuro. Direcreur di AZV a presenta e resultadonan 
di e “doorlichting” na minister Dangui Oduber. Despues di e 
doorlichting aki ta sigui un plan con pa maneha e gastonan pa 
garantisa e sostenibilidad di e fondo. 


+ Apesar di hopi inkietud den nos comunidad pa loke ta corona 


virus, Ministerio di Salud ta continua di informa pueblo con pa evita 
di contrae e virus aki. Informacion ta wordo duna riba diferente 
media di comunicacion y social. Importante ta pa laba man 
constantemente 


+ Stashinan na Kapel di AltoVista. Algun luna atras nos a anuncia 
un bunita proyecto pa Kapel di Alto Vista y awor esaki a keda cla. 
Contento cu nos por a realisa e proyecto 


+ Diahuebs Minister Dangui Oduber a bishita Centro Kibrahacha. 
Minister a pasa un rato masha ameno cu nos pensionandonan. Ta 
hopi importante pa keda sostene e centro mirando e trabou noble 
cu nan ta haci y con nan ta organisa diferente actividad pa mantene 
nos grandinan hopi activo. Un aprecio enorme pa e trabounan aki. 


+ Iluminacion na Veld di United. Trabounan di instalacion di luz na 
veld di United ta avansando. Contento di por contribui na deporte di 
e forma aki. Dentro di poco lo instala e luznan pa asina por cuminsa 
uza e veld den oranan di anochi. E finalisacion di e proyecto aki lo 
ta den maart 2020. 


+ Diahuebs anochi Gobierno di Aruba tawata presente na Hyatt 
Regency Aruba caminda a presenta nan piscina nobo pa adulto. 
Un inversion di $10 miyon cu ta crea 28 cupo di trabou. Esaki un 
biaha mas ta muestra di confiansa den maneho di turismo, den 
nos Gobierno y nos economia. Danki na Hyatt Regency Aruba pa 
e confiansa demostra den pais Aruba y pa e inversionnan continuo 
den upgrading di nan amenities. 


+ Bishita na veld di Riverplate pa cu e estado deplorabel y no apto 
pa deporte. 

18 januari ultimo e postenan di luz a bin abou durante wega di 
Lifida na Sv Riverplate. E consecuencia por tawata fatal pero 
danki Dios no tawata tin herido. Sv Riverplate a acerca Lotto pa 
pidi nan ayudo pa pone e poste di luznan aki bek. Manera por a 
anticipa nan a wordo nenga pa Lotto. Ta hopi lamentabel cu Lotto 
y Canadian Bank Note no ta wak e urgencia den inverti den poste 
di luz y infrastructura. Sv Riverplate a invita Gobierno y Parlamento 
pa expresa nan preocupacion y nos lo explora wak con nos por 
yuda nan. 


+ Aruba ta e promer pais den Caribe cu su propio academia di futbol. 
Diahuebs atardi Minister di Deporte Sr. Dangui Oduber tabata 
presente na Compleho Deportivo Frans Figaroa pa e lansamento 
di e academia nobo di AVB. 


+ Gobierno ta haciendo tur esfuerso pa yuda deporte, apesar di e 
retonan cu tin, Gobierno ta sigui yuda organisacionnan deportivo 
por medionan creativo. E maneho di Ministerio di Deporte tur ta 
entre otro riba mantencion di infrastructura di facilidadnan deportivo. 


+ Varios compleho deportivo ta hayando materialnan, lusnan LED 
y turf. Actualmente veld di United tambe ta hayando su lusnan pa 
asina e ekipo por practica parti anochi. E mandatario a bisa cu di 
su parti e lo sigui reuni cu diferente federacionnan deportivo pa 
asina mira unda Gobierno por yuda mehora e deporte. Sin facilidad 
e muchanan no por practica e deporte y e deporte no ta wordo 
desaroya. 


+ Diabierna atardi Minister Dangui Oduber a presencia un desfile 
colorido caminda tur e teamnan a wordo introduci. Apertura Aruba 
Little League & Softball a ser dedica na 4 baluartenan den e 
mundo di Little League, Sr. Alberto "Betto"Roga, Sr.Joy Orman, 
Sr.Serio Romney y Sr. Norman "Truck" Sylvania kende no por 
tabata presente, pero su talentoso yiu Pitcher Kelvin Sylvania a 
represente pa tuma e plakaat. 

